**МОДЕЛ УГОВОРА**

за услугу израде Програма развоја туризма општине Врњачка Бања за период 2021.- 2025. године

**Закључен између:**

**Наручиоца**: ОПШТИНА ВРЊАЧКА БАЊА **–** ОПШТИНСКА УПРАВА

Врњачка Бања, Крушевачка 17

ПИБ: 100917981, Матични број: 07175981

Број рачуна: 840-75640-91

коју заступа Начелник Оптинске управе Славиша Пауновић

(у даљем тексту: **Наручилац**)

**2**........................................................................................... са седиштем у .............................., улица .........................................., ПИБ:.........................., Матични број: ..............................., Број рачуна: .........................................., Назив банке:......................................,кога заступа................................................................... (у даљем тексту: **Извршилац**),

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Остали (подизвођачи или чланови групе понуђача)**

Основ уговора:

ЈН Број: 23/21

Број и датум одлуке о додели уговора: \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_ године

Понуда изабраног понуђача бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_ године

**Члан 1.**

Предмет овог Уговора је услуга Израде Програма развоја туризма општине Врњачка Бања за период од 2021-2025 године, на основу спроведеног отвореног поступка јавне набавке, број \_\_\_\_\_\_\_\_\_\_\_\_\_\_\_\_\_\_, у складу са Пројектним задатком и конкурсном документацијом и изабраном понудом Извршиоца број \_\_\_\_\_\_\_од \_\_\_\_\_\_\_\_ године, које су саставни део овог Уговора.

(**Напомена:** Члан 2. овог Уговора мења се или брише се у зависности од понуде Извршиоца)

**Члан 2.**

Извршилац се обавезује да самостално, или са подизвођачима, односно као Група понуђача, изврши услуге из члана 1. овог Уговора.

У случају да Извршилац, за поједине послове, односно делове понуде ангажује подизвођаче, одговоран је Наручиоцу за њихово извршење, као да га је сам извршио.

Уколико Извршилац наступа као овлашћени представник Групе понуђача, чланови групе су неограничено солидарно одговорни Наручиоцу, за извршење уговорених послова.

У складу са Понудом, Извршилац ће реализацију Уговора делимично поверити\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (навести назив и седиште сваког ангажованог подизвођача, односно члана групе понуђача уколико је Извршилац у Понуди наступио са подизвођачем/има, односно као група понуђача), и то за послове -делове понуде\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

У случају поверавања плаћања извршења дела уговора подизвођачу плаћање се врши на следећи начин:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У случају поверавања плаћања извршења дела уговора учеснику у заједничкој понуди плаћање се врши на следећи начин:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 3.**

Извршилац је дужан да обезбеди стручни тим који ће сарађивати са тимом Наручиоца, тематским радним групама и стручним службама Општине Врњачка Бања у процесу израде Програма развоја туризма, што подразумева и припрему, вођење састанака тимова, радних група и подгрупа.

Програм развоја туризма општине Врњачка Бања за 2021-2025, израдити у складу са Законом о туризму (''Сл. гласник РС'' број 17/2019) и Правилником о саджини и начину израде програма развој туризма (''Сл. гласник РС'' број 86/2020), као и одлукама и актима Наручиоца који се одное на предмет набавке.

**Члан 4.**

Извршилац је дужан да предметну услугу изврши у трајању од \_\_\_\_\_\_\_\_\_ дана (не може бити дужи од 120 дана), рачунајући од дана закључења уговора.

**Члан 5.**

Уговорне стране сагласно утврђују да укупна уговорена вредност за услугу Израде Програма развоја туризма општине Врњачка Бања за 2021-2025 износи \_\_\_\_\_\_\_\_\_\_\_\_\_\_\_\_\_ динара без пореза на додату вредност, односно, \_\_\_\_\_\_\_\_\_\_\_\_\_\_\_\_\_\_\_\_\_са порезом на додату вредност.

Средства за реализацију овог Уговора обезбеђена су Одлуком о буџету за 2021. годину.

Наручилац се обавезује да ће у случају доспевања обавеза у наредној буџетској години примењивати члан 7. Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Сл. гласник РС“ бр. 21/14 и 18/19) и да ће исте бити реализоване највише до износа средстава која ће за ту намену бити одобрена у тој буџетској години.

Уговорена цена, дата у Обрасцу структуре цене конкурсне документације, је фиксна и не може се мењати за време трајања Уговора.

**Члан 6.**

Наручилац се обавезује да Извршиоцу изврши уплату у висини од 50% уговорене цене одмах након достављања детаљне методологије израде Програма , а остатак у року до 45 дана од дана достављања финалног документа и записнички констатоване извршене услуге.

#### Члан 7.

###### Извршилац је дужан да, приликом закључења овог уговора, Наручиоцу достави средства финансијског обезбеђења за добро извршење посла и за повраћај авансног плаћања у виду регистрованих бланко соло меница са меничним овлашћењима, и то за добро извршење посла са назначеним износом у висини од 10% од уговорене вредности без пореза на додату вредност, као и за повраћај авансног плаћања са назначеним целокупним износом аванса са урачунатим порезом на додату вредност, као и доказе о регистрацији менице и картон депонованих потписа.

###### Средство финансијског обезбеђења за добро извршење посла мора да важи најмање десет дана од дана коначног извршења свих обавеза предвиђених уговором.

###### Средство финансијског обезбеђења за повраћај авансног плаћања мора да важи најмање до правдања аванса, односно до извршења свих обавеза предвиђених уговором.

###### Наручилац може уновчити средство обезбеђења за добро извршење посла и за повраћај авансног плаћања у случају да Извршилац не изврши своје уговорне обавезе у роковима и на начин предвиђен Уговором.

**Члан 8.**

У случају да Наручилац констатује да су утврђени недостаци у квалитету извршене услуге Извршилац је дужан исте отклони најкасније у року од 10 дана од дана пријема рекламације од стране Наручиоца, без посебне накнаде.

Извршилац је дужан да у сарадњи са Наручиоцем поштује договорени рок и изврши услугу у траженом квалитету и према стандардима струке.

**Члан 9.**

Извршилац се обавезује да реализује минимум следеће активности:

* изради и презентације методологију рада;
* заједно са овлашћеним представницима Наручиоца утврди области развојног планирања,
* дефинише број и делокруг тематских радних група у сарадњи са Наручиоцем
* изради анализу постојећег стања по утврђеним областима планирања;
* изради SWOT матрицу по тематским радним групама;
* изради радну верзију нацрта Програма развоја туризма општине Врњачка Бања 2021-2025 са кључним показатељима учинка и мере за дефинисане стратешке циљеве у областима које су претходно дефинисане;
* извештај о реализованим активностима који се доставља Наручиоцу треба да садржи стручну обраду података и резултата са коментарима.

Извршилац је дужан да коначни извештај достави након реализације свих активности у складу са техничком спецификацијом и то:

* Израђене радне верзије нацрта Програма након спроведене јавне расправе;
* Израде коначне верзије Нацрта Програма након јавне расправе и презентовања Општинском већу општине Врњачка Бања ради утврђивања предлога.

**Члан 10.**

Уколико у току извршења услуге израде програма развоја туризма општине Врњачка Бања наступе догађаји који могу да утичу на продужење уговореног рока, уговорне стране ће благовремено одредити рок за за завршетак уговореног посла, и то тако што је Извршилац дужан да поднесе писани, детаљано образложени захтев за продужење рока, а најкасније 5 дана пре истека рока из члана 4. овог уговора.

Наручилац је дужан да у року од два дана размотри и оцени оправданост захтева за продужење рока.

У случају да Извршилац не поднесе захтев за продужетак рока у складу са овим чланом, сматраће се да је одустао од могућности измене рока.

Продужење рока биће утврђено Анексом уговора, у складу са Законом о јавним набавкама.

**Члан 11.**

Извршилац се обавезује да у циљу потпуног и савесног извршења посла који чини предмет овог Уговора преузме пуну одговорност за стручно и савесно обављање уговорених послова, а у складу са законодавством РС, нарочито Законом о планском систему РС, Закон о туризму и пратећим уредбама и стандардима струке.

**Члан 12.**

У случају неоправданог кашњења и прекорачења рока за извршење услуге из члана 1. овог уговора од стране Извршиоца, уговорне стране сагласно уговарају уговорну казну у висини од 0,2 % за сваки дан закашњења, с тим да укупан износ уговорне казне не може прећи износ 10% (десет процената) укупне вредности уговора.

У случају да Извршилац услуге не изврши своје обавезе у свему у складу са овим уговором, Наручилац има право на сразмерно умањење цене, право једностраног раскида овог Уговора без образложења и без отказног рока, као и право да наплати меницу.

**Члан 13.**

У случају неиспуњења или несавесног или делимичног испуњења обавеза, уговорна казна износи до 5% од укупне уговорене вредности набавке.

Уколико Извршилац, не изврши услугу у уговореном року, Наручилац има право да за сваки дан закашњења, захтева уговорену казну од 2‰ (два промила) од укупне вредности уговора, с тим да укупан износ уговорене казне не може прећи 5% укупне уговорене вредности.

**Члан 14.**

Уговор се потписује уговор на одређено време, односно на период од дана закључења овог уговора до извршења предметне услуге у уговореном року.

Уговор се сматра закљученим када је потписан од стране обе уговорне стране.

Могућност продужења рока дефинисана је чланом 8. овог уговора.

**Члан 15.**

Уговорне стране сагласне су да се овај Уговор може раскинути једностраном изјавом воље, вансудским путем, упућеном у писаној форми другој уговорној страни, уколико:

* Извршилац неблаговремено обавља уговорене послове,
* Извршилац неквалитетно извршава обавезе које су предмет Уговора,
* Извршилац, на било који други начин, грубо крши одредбе овог Уговора,
* Наручилац не изврши плаћање у складу са одредбама овог Уговора,

У случају из става 1 алинеја 1. 2. и 3. Извршилац нема право на накнаду штете.

**Члан 16.**

У случају раскида овог Уговора, изјава о раскиду мора бити образложена и у истој мора бити назначено по ком се основу Уговор раскида.

Пре упућивања изјаве о раскиду Уговора, свака страна је обавезна да другу страну писаним путем позове и упозори је на постојање околности за раскид Уговора те да остави примерени рок за извршавање Уговором прихваћених обавеза.

Под примереним роком сматра се време које по редовном току ствари и околностима конкретног случаја потребно да позвана уговорна страна изврши своје обавезе.

У случају да ни након рока из претходног става позвана страна не изврши своје обавезе упућује се отказ, без остављања рока.

**Члан 17.**

Наручилац може извршити измене током трајања уговора у складу Законoм о јавним набавкама.

**Члан 18.**

На сва питања, која нису регулисана овим Уговором, примењиваће се одредбе Закона о облигационим односима Републике Србије и позитивни прописи који регулишу ову област.

Евентуалне спорове, који проистекну приликом реализације овог Уговора, уговорне стране ће покушати да реше споразумно и у духу добрих пословних обичаја, а ако то не буде могуће, пристају на месну надлежност стварно надлежног суда сходно закону.

**Члан 19.**

Уговор је сачињен у 4 (четири) истоветних примерака, од којих Наручилац задржава 2 (два) примерака, а Извршилац 2 (два) примерка.

**ИЗВРШИЛАЦ НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Напомена:** Модел уговора представља садржину уговора који ће бити закључен са изабраним понуђачем.